Barbara Hepworth

Dame Jocelyn Barbara Hepworth (nosusu ontok 10 Milatok 1903 – 20 Mikat 1975) nopo nga songulun artis nonggilis om pongukir. Asil di nowonsoi disido nopo nga kiula Modernism miagal ko arca moden. Hepworth nopo nga songulun lundu di poingion id St Ives maamaso Pisangadan Pogun di  Kumoduo miampai dio Ben Nicholson om Naum Gabo. 

Nosusu isido hilo id Wakefield, Yorkshire om minongoput yau sinikulan dau hilo id Leeds School of Art om the Royal College of Art id toun 1920s.Ontok di toun 1925, minisawo yau di John Skeaping i nogi songulun pongukir. Nga, ontok 1931 nokoruba yau songulun momoomowotik (painter) i Ben Nicholson om miniada yau di Skeaping ontok 1933. Maso diti nopo nga poingkalaja yau sabagi modern artis id Hampstead, London om nogi pangasas  art movement Unit One.

Soira nokosolimpuun o Pisangadan Pogun Kumoduo, minundaliu yau miampai sawo dau hilo id St Ives, Cornwall om minion di hilo. Yau nopo nga bobos nointutunan sabaagi pongukir om pinapaasil nogi yau do lukisan- miagal ko lukisan do bilik pambadahan di tanak tondu dau id 1944- om litograf. Minidu isido pogun ontok 1975 soira naalab o studio dau.

 Biografi 

 Koposion gulu 
Jocelyn Barbara Hepworth nosusu ontok 10 Milatok 1903 id Wakefield, West Riding do Yorkshire, tanak igulu di Gertrude om Herbert Hepworth. Tapa dau noponga songulun jurutera awam montok West Riding County Council, id hombo nokoingkawas kumaa do county surveyor. Sinumikul i Hepworth do Sikul Takawas Tondu Wakefield, id hombo nakaanu yau do gaa muzik ontok umul 12 toun. Nakaanu nogi yau do biasiswa sumikul id Sikul Inus Leeds mantad toun 1920. Maso dilo no nokoruba yau do tambalut Yorkshire, Henry Moore. Nokopiambalut yolo om pinapaharo pialaan piombolutan di nokotilombus kumaa piipiro toun.

Sundung do apagon manganu koiyonon id posorili di kogumuan nopo nga tongkousai, nakaanu kasaii yau do biasiswa pogun montok sumikul id Koleh Inus Royal College (RCA) id London mantad toun 1921 gisom nakaramit yau do diploma id sikul dilo ontok toun 1924.

 Karier Pogulu 
kiri|thumb|Barbara Hepworth, Pierced Form, 1932 (pink alabaster, kopiipio naraag c. 1944)
Ahapas pinsingilaan dau id RCA, tinomombului yau id Florence, Italy, ontok toun 1924 miampai Biasiswa Tombului West Riding  Yau nogi nga naib juara do gaa' Prix-de-Rome, id hombo pengukir John Skeaping i nakalantoi. Alapas minimpananu miampai dau kumaa id Siena om Rom, sinuawo yau miampai di Skeaping ontok Mikat 1925 id Florence. Id Itali, mininsingilo yau do poingkuro memahat do marmar mantad pengukir Giovanni Ardini. Ginumuli ii Hepworth om Skeaping id London ontok toun 1926, id hombo pinopokito yolo do asil karya id flat diolo. Tanak kusai diolo, Paul, nosusu id Lobdon ontok toun 1929. Ontok toun 1931, nokoruba om norohian i Hepworth miampai songulun momolukis abstrak, Ben Nicholson; nga, koduo-duo diolo kakal po kisawo ontok dilo.  Minamail ii Hepworth do pitongkiadan miampai di Skeaping ontok toun dilo; om nokopiada ontok Gomot 1933.

Buruonon gulu di Hepworth nopo nga narahung kopio do abstrak om gura inus id benua Eropah. Ontok toun 1931, nosili i Hepworth sabaagi tulun koiso di minongukir figura kiluang ii nokosiliu ula poimbida karya dau sondiri om nogi karya Henry Moore ahapas dilo. Woyo diti minogowit do kinoimbulayon aliran moden id inus arca. Ontok toun 1933, minimpanau ii Hepworth om Nicholson kumaa id Perancis, id gombo tinumombului yolo do studio Jean Arp, Pablo Picasso, om Constantin Brâncuși. Kohompit nogi yau do pomoguraan inus poinghongkod id Paris Abstraction-Création. Ontok toun dilo nogi, minonimpuun yau do pomoguraan inus Unit One miampai Nicholson om Paul Nash, pomokritik inus Herbert Read om arkitek Wells Coates. Pomoguraan diti kihontolon montok popiiso Surrealisme om abstraksi id inus British. 

Minonguhup nogi yau do popoingkawas topurimanan do tongoulun Britain kokomoi artis-artis mantad benua Eropah. Ontok toun 1937, minomorika bontuk yau do nuludan montok Circle: An International Survey of Constructivist Art, iso buuk kikinapal do 300 bolikan i popotimung ponoriukan kokomoi artis-artis konstruktivs. Pinalabus o buuk diti id London om noidit di Nicholson, Naum Gabo, om Leslie Martin.

Miampai di Nicholson, minogkosusu yau do tolu tanak miapid ontok toun 1934: Rachel, Sarah, om Simon. Nakaanu kasaii i Hepworth do mogihum ralan manaomn tangaanak dau daamot papaasil karya inus dau. Kaa dau " Songulun artis tondu, amu atangkangau do tonggungan mogonsok om manamong tangaanak, toi ko' momolingos tangaaanak di olosuan (sundung pia do haro ngaii tolu-tolu diti) - nga sosongulun dii milo poingkawason o kopoison di ogingo diti, i oponsol nopo nga songokuri-kuri momonsoi karaja tikid tadau; satanga jaam no pia, mooi do imej-imej dii oburu kasaii id pomusarahan." Sinumawo ii Hepworth di Nicholso ontok 17 Milau 1938 id Koupisan Rigisto' Hampstead London Koibutan, alapas piadaan dau miampai sawo dau, Winifred. Nosili nogi ii Rachel om Simon do artis.

 St Ives 
kiri|thumb|Monolith-Empyrean, 1953.
Ontok kotimpuunon Pisangadan Pogun Koduo ontok toun 1939, minundaliu yo Hepworth, Nicholson om tangaanak diolo id Cornwall. Poingiyon yau id Trewyn Studios, St Ives mantad toun 1949 gisom kinapatayon dau ontok toun 1975. Ii nopo dilaid, Trewyn Studios nopo nga bangunan pinoruhang kumaa Trewyn House, om binoli do tanak sikul om mongunguhup dau John Milne ontok toun 1956. Kiboros yau do"Kinoihuman do Trewyn Studio nopo nga osundu. Haro studio, yard, om taman id hombo milo oku kumaraja miampai tayub di oukab om oliwas." Ontok timpu dilo, nokosili om St Ives do kinoyonon panamangan ogumu artis maamaso pisangadan. Ontok 8 Mansak 1949, minonimpuun ii Hepworth om Nihcolson do Penwith Society of Arts id Castle Inn; 19 artist nosiliu sorupu minonimpuun, kohompit no ii Peter Lanyon om Bernard Leach. 

Ii Hepworth nogi nga songulun momolukis lakaran di abaal. Alapas nokosuang o tanak tondu dau, Sarah id lamin pongusapan ontok toun 1944, miniambalut yau miampai abaal bedah Norman Capener. Maya pangalapan di Capener, nakaanu yau do kosiwatan papaasil somok 80 lukisan linimput pembedahan momoguno kapur, dakwat om pinsil. Noindamaan kopio yau do arahi piagalan abaal bedah om artis, miampai kiboros: "Montok doho, haro piromutan di osomok do buruonon om ponginsamakan koduo-duo kaganaan - pomolingasan om pembedahan - om inus lukis om arca."

Ontok toun 1950, pinokito o asil-asil di Hepwoth id Pavilion British id Kopokitanan Venice Biennale ko-25 miampai asil Matthew Smith om  John Constable. Biennale 1950 nopo nga i dohuri kopio popokito do artis kontemporari British miampai artis timpu gulu-gulu. Duo tonggungan sivil pogulu dau, Contrapunctal Forms om Turning Forms, pinokito id Festival do Britain ontok toun 1951.

Ontok timpu diti, miniada ii Hepworth om Nicholson (1951). Tinumimpuun ii Hepworth do kumaraj miampai watu om kayu no, om ahapas di momoguno do luyang om tana lagit. Asaru yau momoguno taman id St Ives, ii norika miampai tambalut dau, komposer Priaulx Rainier montok mogintong arca luyang tagayo dau.

 Galeri 

 Sanarai buruonon di nopili 
TounUhu'KakamotNuut1927DovesParian marble1932–33Seated Figurelignum vitae1933Two Formsalabaster and limestone1934Mother and ChildCumberland alabaster1935Three FormsSeravezza marble1936Ball Plane and Holelignum vitae, mahogany and oak1937Pierced Hemisphere 1marble opurak1940Sculpture with Colour (Deep Blue and Red)mirolot1943Oval Sculpturecast material1943–44Wavekayu, sat om tali1944Landscape Sculpturekayu (noisisan do bronze, 1961)1946Pelagoskayu, sat om taliTideskayu om sat1947Blue and green (arthroplasty) 31 December 1947oil and pencil on pressed paperboard1948Surgeon Waitingoil and pencil on pressed paperboard1949Operation: Case for Discussionoil and pencil on pressed paperboard1951Group I (Concourse) 4 February 1951Serravezza marble1953HieroglyphAncaster stone1953Monolith-EmpyreanAncaster stone1954–55Two Figuresteak om sat1955Oval Sculpture (Delos)scented guarea kayu om sat1955–56Coréluyang1956Curved Form (Trevalgan)bronze (see external link to collection of Margaret Gardiner)1956Orpheus (Maquette), Version IIbrass and cotton stringStringed Figure (Curlew), Version IIbrass and cotton string1958Cantate DominoluyangSea Form (Porthmeor)luyang1959Curved form with inner form – animaluyang1960Figure for LandscapeluyangArchaeonluyangMeridianluyang1960–62Curved Reclining Form (Rosewall)Nabresina limestone1961Curved Form (Bryher)luyang1962–63Bronze Form (Patmos)luyang1963Winged Figureluyang1963–65Sphere with Inner Formluyang1964Rock Form (Porthcurno)luyangSea Form (Atlantic)luyangOval Form (Trezion)luyangSingle Formluyang1966Figure in a Landscapeluyang on wooden baseFour-Square (Walk Through)luyang1967Two Forms (Orkney)slate1968Two Figuresluyang om amas1969Two Forms (Divided Circle)luyang1970The Family of Manluyang1971The Aegean Suiteseries of printsSummer Danceluyang nosat1972Minoan Headmarble on wooden baseAssembly of Sea Formswhite marble
mounted on stainless steel base1973Conversation with Magic Stonesluyang om piok
Potret tulu marmar i kitadau wulan do 1927 id London, ii nopo nga potret Barbara Hepworth mantad John Skeaping om portret Skeaping mantad Hepworth nopo nga nokodokumentasi maya gambar id katalog Retrospektif Skeaping, nga notumbayaan do natagak o koduo-duo dilo.

 Galeri om kinoyonon kopokitanan binuru dau 
Haro duo muzium di pinungaranan kopihondot ngaran di Hepworth om kiharo ponimungan koleksi binuru dau: Muzium Barbara Hepworth id St Ives, Cornwall, om The Hepworth Wakefield id West Yorkshire. Okito nogi o binuru dau id:

 Birmingham Museum and Art Gallery, Birmingham 
 Glebelands, Harlow, Essex (namely Contrapuntal Forms)
 The University of Liverpool
 The University of Birmingham,
 The University of Exeter, Streatham Campus
 The University of Southampton, Highfield Campus
 Keele University
 St Catherine's College, Oxford,
 Three Obliques (Walk In) at Cardiff University School of Music,
 Yorkshire Sculpture Park in West Bretton, West Yorkshire
 Chesterfield, Derbyshire, behind the Royal Mail building (1 Future Walk, West Bars)
 Clare College, Cambridge,
 Churchill College, Cambridge
 Murray Edwards College, Cambridge
 Snape Maltings, Snape, Suffolk
 On the facade of the John Lewis department store, Oxford Street, London
 The Mander Centre, Wolverhampton (removed 2014)
 Mary and Leigh Block Museum of Art Sculpture Garden at Northwestern University
 Kenwood House, London
 Outside the Norwich Playhouse
 In the grounds of Winchester Cathedral next to The Pilgrims' School
 Leeds Art Gallery
 Tate Gallery, London
 Kröller-Müller Museum, Otterlo, Netherlands
 The Pier Arts Centre, Stromness, Orkney
 Museum of New Zealand Te Papa Tongarewa in Wellington, New Zealand
 Lynden Sculpture Garden, Milwaukee, Wisconsin
 Harrison Sculpture Garden at the Minnesota Landscape Arboretum
 The facade of Cheltenham House, Cheltenham
 Kimbell Art Museum, Fort Worth, Texas
 Art Institute of Chicago, Chicago, Illinois
 Dallas Museum of Art, Dallas, Texas
 Hirshhorn Museum and Sculpture Garden, Washington, DC
 Kettle's Yard, Cambridge
 Art Gallery of South Australia, Adelaide, Australia
 Whitechapel Gallery, London, England (8 April – 6 June 1954)

 Pambasaan sumusuhut 

 Penelope Curtis, Barbara Hepworth. Tate Publishing,  .
 Barbara Hepworth, Hepworth, Barbara: A Pictorial Autobiography. Tate Publishing,  

 Biografi 

 Monograf 


















 Katalog Pokitanan 




 Noputan Labus 


 301 artworks by or after Barbara Hepworth at the Art UK site
 Barbara Hepworth in the Tate Collection

 Barbara Hepworth's Sculpture Records, 1925–1975

 Sukuon